โรงเรียนวิทยาศาสตร์จุฬาภรณราชวิทยาลัย นครศรีธรรมราช

โรงเรียนวิทยาศาสตร์จุฬาภรณราชวิทยาลัย นครศรีธรรมราช (Princess Chulabhorn Science High School Nakhon Si Thammarat) เป็นโรงเรียนสหศึกษาให้การศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536
== ประวัติ ==
โรงเรียนจุฬาภรณราชวิทยาลัย นครศรีธรรมราช เป็น 1 ใน 12 โรงเรียนที่กรมสามัญศึกษาจัดตั้งขึ้นเพื่อเฉลิมพระเกียรติ เนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536 ด้วยสำนึกในพระกรุณาธิคุณที่ทรงมีต่องานด้านวิทยาศาสตร์ เทคโนโลยี และสิ่งแวดล้อม สนองตามพระราชประสงค์ ที่ทรงมุ่งมั่นส่งเสริมคุณภาพชีวิตในด้านความเป็นอยู่ และการศึกษาของประชาชน โดยเฉพาะในท้องถิ่นห่างไกล โดยให้โอกาสแก่เยาวชนที่มีความสนใจและมีความสามารถด้านนี้ตั้งแต่เยาว์วัย โดยมีวัตถุประสงค์ในการจัดตั้งดังนี้
เพื่อเป็นการเฉลิมพระเกียรติเนื่องในโอกาสที่สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเจริญพระชนมายุ ครบ 3 รอบ
เพื่อเป็นสถานศึกษาในระดับมัธยมศึกษาที่ฝึกทักษะความรู้ความสามารถของนักเรียนด้านวิทยาศาสตร์ เทคโนโลยี และสิ่งแวดล้อม ตั้งแต่วัยเยาว์ ซึ่งเป็นการเตรียมบุคลากรไว้รองรับโครงการด้านวิทยาศาสตร์และเทคโนโลยีของประเทศ
เพื่อส่งเสริมให้นักเรียนที่เรียนดี มีความสามารถทางด้านวิทยาศาสตร์และเทคโนโลยีได้มีโอกาสเพิ่มมากขึ้น ในการเข้าเรียนในระดับชั้นมัธยมศึกษา และได้พัฒนาความรู้พื้นฐานในด้านนี้อย่างเข้มข้น นำไปสู่การแก้ปัญหาและปรับปรุงสิ่งแวดล้อมให้ได้ผลอย่างแท้จริง
เพื่อเป็นสถานศึกษาระดับมัธยมศึกษาตัวอย่าง ในด้านการฝึกอบรมนักเรียน ให้เป็นกุลบุตรกุลสตรี ที่เพียบพร้อมด้วยจริยธรรม สามารถพึ่งพาตนเองได้ และเป็นประโยชน์ต่อสังคม
ในปี พ.ศ. 2551 สำนักงานคณะกรรมการการศึกษาขั้นพื้นฐานร่วมกับโรงเรียนมหิดลวิทยานุสรณ์จัดดการเรียนการสอนหลักสูตรวิทยาศาสตร์ของโรงเรียนมหิดลวิทยานุสรณ์ที่โรงเรียนจุฬาภรณราชวิทยาลัยในระดับมัธยมศึกษาตอนปลาย โรงเรียนละ 1 ห้องเรียน ห้องเรียนละ 24 คน โดยมีโรงเรียนมหิดลวิทยานุสรณ์เป็นโรงเรียนต้นแบบ และพัฒนาบุคลากร รวมทั้งควบคุมการใช้หลักสูตรตามมาตรฐานของหลักสูตร และในปี พ.ศ. 2552 สำนักงานคณะกรรมการศึกษาขั้นพื้นฐานพิจารณาแห่งว่า โรงเรียนจุฬาภรณราชวิทยาลัยทั้ง 12 โรงเรียนสามารถจัดการเรียนการสอนตามหลักสูตรวิทยาศาสตร์ได้มาตรฐานเดียวกันกับโรงเรียนมหิดลวิทยานุสรณ์จึงประกาศ ณ วันที่ 18 กุมภาพันธ์ พ.ศ. 2552 ให้โรงเรียนจุฬาภรณราชวิทยาลัยทั้ง 12 แห่งเป็นโรงเรียนวิทยาศาสตร์ภูมิภาค
ต่อมาเมื่อวันที่ 25 พฤศจิกายน พ.ศ. 2553 คณะรัฐมนตรีได้เห็นชอบ ข้อเสนอของกระทรวงศึกษาธิการ ให้ดำเนินการพัฒนากลุ่มโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค เพื่อเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ซึ่งมีกระจายอยู่ในทุกภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาค โดยมีการพัฒนา ปรับปรุง ส่งเสริม ให้โรงเรียนจุฬาภรณราชวิทยาลัยทั้ง 12 แห่ง มีมาตรฐานเทียบเท่าโรงเรียนวิทยาศาสตร์ชั้นนำของนานาชาติ โดยแบ่งเป็นระดับชั้นมัธยมศึกษาตอนต้น ชั้นละ 4 ห้องเรียน และระดับชั้นมัธยมศึกษาตอนปลาย ชั้นละ 6 ห้องเรียน แต่ละห้องมีนักเรียน 24 คน รวมนักเรียนทั้งหมด 720 คน เริ่มมีการรับนักเรียนเข้าเรียนในหลักสูตรโรงเรียนวิทยาศาสตร์ภูมิภาคเป็นรุ่นแรกในปี พ.ศ. 2554
== สัญลักษณ์ประจำโรงเรียน ==
Pcshsnst.png|ตราประจำโรงเรียน
Flower_%26_leaves_I_IMG_2799.jpg|แคแสด ต้นไม้ประจำโรงเรียน
ธงประจำโรงเรียนจุฬาภรณราชวิทยาลัย_เชียงราย.png|สีประจำโรงเรียน
=== ตราประจำโรงเรียน ===
ตราประจำโรงเรียนโรงเรียนจุฬาภรณราชวิทยาลัย นครศรีธรรมราช ได้รับพระราชทานจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี โดย ประกอบด้วย อักษร จ และ ภ อยู่ภายใต้พระมหามงกุฏ โดยตัวอักษร จภ มาจากพระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ด้านล่างมีแพรแถบมีข้อความว่า 
=== ต้นไม้ประจำโรงเรียน ===
แคแสด Spathodea campanulata P.Beauv. เป็นไม้ยืนต้นขนาดกลาง สูง 15-20 เมตร เรือนยอดเป็นพุ่มกลมค่อนข้างทึบ เปลือกลำต้นสีน้ำตาลเข้ม แตกเป็นร่องตามยาว ใบเป็น ใบประกอบแบบขนนกปลายคี่ ยาวประมาณ 30-45 ซม. ใบย่อยมี 4-9 คู่ รูปรีถึงรูปไข่ ขอบใบเป็นริ้วเล็กน้อย ปลายใบแหลมและมักจะงุ้มลง มีขนเล็กน้อย มีขนาดยาว 5-12 ซม. กว้าง 2-5 ซม. ดอกเป็น ช่อตั้ง ออกที่ปลายกิ่ง ดอกย่อยมีจำนวนมาก โคนกลีบดอกติดกัน ปลายแผ่เป็นรูปแตร ปลายแยกเป็น 4-5 กลีบ กลีบดอกยับย่น สีส้มแสดถึงสีแดงแสด ดอกทยอยบาน ร่วงง่าย ออกดอกราวเดือน ตุลาคม - กุมภาพันธ์ ผลแบน คล้ายฝัก ปลายแหลม ผลแก่สีน้ำตาลดำ ผลแก่จะแตกเป็นด้านเดียวเมล็ดเล็กแบนมีปีก ขยายพันธุ์ด้วยการเพาะเมล็ด จะเริ่มให้ดอกเมื่อมีอายุประมาณ 4 - 8 ปี
=== สีประจำโรงเรียน ===
สีน้ำเงิน-แสด
สีน้ำเงิน หมายถึง สถาบันพระมหากษัตริย์ ความแข็งแรง มั่นคง และความเคร่งครัดในระเบียบวินัย
สีแสด หมายถึง เป็นสีประจำวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี วันพฤหัสบดีที่ 4 กรกฎาคม พ.ศ. 2500
== ทำเนียบผู้บริหาร ==
{|class="wikitable"
|-
! ที่ !! รายนาม !! ตำแหน่ง !! เริ่มวาระ !! สิ้นสุดวาระ
|-
| 1 || นายเสถียร สุคนธ์ || ผู้อำนวยการสำนักงานศึกษาธิการจังหวัดนครศรีธรรมราชรักษาการครูใหญ่ || 20 กันยายน พ.ศ. 2536 || 18 มีนาคม พ.ศ. 2537 
|-
| 2 || นายวิชาญ เชาวลิต || ครูใหญ่ || 19 มีนาคม พ.ศ. 2537 || 6 มีนาคม พ.ศ. 2539 
|-
|rowspan=3| 3
|rowspan=3| นายโชติ ธานีรัตน์ || ครูใหญ่ || 7 มีนาคม พ.ศ. 2539 || 26 ตุลาคม พ.ศ. 2539 
|-
| อาจารย์ใหญ่|| 27 ตุลาคม พ.ศ. 2539 || 30 กันยายน พ.ศ. 2541 
|-
| ผู้อำนวยการ || 1 ตุลาคม พ.ศ. 2541|| 8 พฤศจิกายน พ.ศ. 2543 
|-
| 4 || นายไพรัช วงศ์นาถกุล || ผู้อำนวยการ || 9 พฤศจิกายน พ.ศ. 2543 || 30 กันยายน พ.ศ. 2560  
|-
|  || นายณรงค์ ทองเพ็งจันทร์ || รองผู้อำนวยการรักษาการในตำแหน่งผู้อำนวยการ || 1 ตุลาคม พ.ศ. 2560 || 25 มิถุนายน พ.ศ. 2561
|-
| 5 || ดร.สุนทรัสส์ เพชรรักษ์คำด้วง || ผู้อำนวยการ || 26 มิถุนายน พ.ศ. 2561|| 30 กันยายน 2562 (1 ปี 96 วัน)
|-
|  || นางบังอร แป้นคง || รองผู้อำนวยการรักษาการในตำแหน่งผู้อำนวยการ || 1 ตุลาคม พ.ศ. 2562 || 3 ธันวาคม 2562 (63 วัน)
|-
| 6 || ดร.สันติ นาดี || ผู้อำนวยการ || 4 ธันวาคม พ.ศ. 2562 || ปัจจุบัน-อนาคต
|}
== ฝ่ายบริหารในปัจจุบัน ==
== กิจกรรมของโรงเรียน ==
โรงเรียนได้จัดกิจกรรมต่าง ๆ ตามหลักสูตรของโรงเรียนวิทยาศาสตร์ภูมิภาคและตามสมควร อาทิ
กิจกรรมการปฐมนิเทศนักเรียนใหม่ มัธยมศึกษาปีที่ 1 และมัธยมศึกษาปีที่ 4
พิธีถวายสัตย์ปฏิญาณนักเรียนใหม่ มัธยมศึกษาปีที่ 1 และมัธยมศึกษาปีที่ 4
กิจกรรมรับขวัญน้อง โดยนักเรียนรุ่นพี่และศิษย์เก่า โดยความดูแลของครู - อาจารย์ จัดกิจกรรมภายในโรงเรียน
การแข่งขันกีฬาภายใน เริ่มจัดมาตั้งแต่ปีการศึกษา 2542 จนถึงปัจจุบัน โดยมีการแบ่งนักเรียนออกเป็น 4 คณะสี ได้แก่
 จุฬาภัทรพรรค สีแสด-ดำ
 พรรคราชวิทย์ สีแสด-ขาว
 พรรคเบญจวรมันต์ สีน้ำเงิน-ฟ้า
 พรรคอัศวชโลทร สีน้ำเงิน-ขาว
กิจกรรมวันสำคัญทางศาสนา
กิจกรรมวันสำคัญเกี่ยวกับสถาบันพระมหากษัตริย์
กิจกรรมค่ายคุณธรรมจริยธรรม
กิจกรรมค่ายวิชาการ
กิจกรรมค่ายบริการวิชาการ
กิจกรรมอื่นๆ ที่ชุมชนจัด หรือขอการสนับสนุนโรงเรียน เช่น วงโยธวาทิต วงดนตรีสากล
นอกจากนี้ โรงเรียนได้จัดกิจกรรมต่าง ๆ ตามที่ได้รับมอบหมาย โดยเฉพาะด้านวิชาการ เช่น
งานมหกรรมวิชาการมัธยมศึกษา โดยสำนักงานเขตพื้นที่การศึกษามัธยมศึกษา เขต 12
ศูนย์อบรม ค่ายโอลิมปิกวิชาการ ค่ายที่ 1 วิชาฟิสิกส์และชีววิทยา โดยศูนย์ สอวน. มหาวิทยาลัยวลัยลักษณ์ ในความดูแลของมูลนิธิ สอวน.
== โรงเรียนคู่แฝด ==
Nara Prefectural Nara Senior High School (奈良県立奈良高等学校)
Alam Shah Science Secondary School (Sekolah Menengah Sains Alam Shah)
Seri Puteri Science Secondary School (Sekolah Menengah Sains Seri Puteri)
== แหล่งข้อมูลอื่น ==
เว็บไซต์อย่างเป็นทางการ โรงเรียนจุฬาภรณราชวิทยาลัย นครศรีธรรมราช
เพจเฟซบุ๊ก โรงเรียนจุฬาภรณราชวิทยาลัย นครศรีธรรมราช
งานรับนักเรียนใหม่ โรงเรียนจุฬาภรณราชวิทยาลัย นครศรีธรรมราช
เพจเฟซบุ๊ก Care Mass (รวมภาพกิจกรรมภายในโรงเรียนจุฬาภรณราชวิทยาลัย นครศรีธรรมราช)
== อ้างอิง ==
โรงเรียนในอำเภอเมืองนครศรีธรรมราช
นครศรีธรรมราช
โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช